Document ID: /roh_data/filtered/fineweb-2-filterrobots_roh.jsonl.gz/45934

Siglia al cuntegn da la pagina
Siglia a la navigaziun
Möglicherweise versuchen Sie, mit einem gesicherten Browser auf dem Server auf diese Website zuzugreifen. Aktivieren Sie Skripts, und laden Sie diese Seite dann erneut.
Navigation
Suche
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Grosser Rat
Cussegl grond
Gran Consiglio
Sprachwahl
Rumantsch
Hauptnavigation
Organisaziun
Sessiun
Intervenziuns
Missivas
Protocols
Votaziuns
Contact
Sitemap
Purschidas da plazzas
Chantun Grischun
Suche
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Bereichsnavigation
Avrir la sutnavigaziun
Tschertga
Inhaltsbereich
Dumonda en scrit Koch concernent la reducziun da las subvenziuns federalas per las vias naziunalas en il Grischun
Sessiun
: 25.03.2003
Suenter che dacurt l'intenziun da degradar la reclassificaziun positiva da la via dal Partenz ha procurà per inquietezza, audan ins actualmain che la confederaziun vul far da nov reducziuns massivas vi da differents projects da vias naziunalas en il Giura, il Vallais ed il Grischun.
Mia dumonda pertutga il project “sviament da Saas” e l'observaziun da l'urari per la finiziun tenor l'uffizi da construcziun bassa dal Grischun. Cun annualmain vers 3 milliuns passadis tras vischnanca è l'observaziun da l'urari fitg impurtanta per la populaziun da Saas, dentant er per la regiun da turissem Tavau.
Jau dumond la regenza:
1. Co statti cun las reducziuns da las finanzas federalas ch'èn previsas (sviament da Saas)?
2. Pon ins ademplir l'urari actual?
Cuira, ils 25 da mars 2003
Name: Koch
Session: 25.03.2003
Vorstoss: rg SchriftlicheAnfrage
Resposta da la regenza
Cun la reclassificaziun succedida è la via dal Partenz dapi il 1. da schaner 2002 part da la rait da las vias naziunalas. Perquai subvenziunescha la confederaziun tranter auter er ils custs per la construcziun dal sviament da Saas cun 92 %. La primavaira 2002 han ins pudì entschaiver cun las emprimas lavurs per l'access al plazzal e per il provediment cun forza electrica sco er per il provediment d'aua. Tenor urari pon ins quintar cun il sviament da Saas sin la fin da l'onn 2011. Quest termin po però mo vegnir resguardà, sch'ils meds finanzials correspundents stattan a disposiziun.
Tant tar la confederaziun sco er tar il chantun Grischun èn ins il mument vidlonder da far mesiras da spargn rigurusas che pertutgan er il sectur da las vias.
Gia durant l'onn current èn vegnidas fatgas reducziuns tar la construcziun da vias naziunalas. Quellas han surtut tutgà ils chantuns perifers ed ils chantuns muntagnards. Ina reducziun dals meds per la via da sviament da Saas ha cun bain inqual sforz però pudì vegnir impedì. Per il Grischun ha quest sviament en il rom da l'amplificaziun da las vias naziunalas anc adina emprima prioritad.
La planisaziun da finanzas dal chantun cuntegna questas summas correspundentas. La regenza vegn er a s'engaschar vinavant per ch'ils daners necessaris per la construcziun dal sviament da Saas vegnian mess a disposiziun da la confederaziun confurm al temp, uschia ch'i n'avess da dar nagin retard tar la realisaziun da quest project impurtant.
Datum: 29 d'avrigl 2003
Pe-pagina
© 2022 Chantun Grischun
Tut las paginas d'internet
Impressum
Facebook
Twitter
Mail
WhatsApp